มาไกลกันถึงแถวอุดมสุข เพื่อมาชิมร้าน Steak Lao ค่ะ 

เมนูที่ได้ลองชืมคือ เกี๊ยวผักโขมอบชีส, น้ำพริกไข่ปู, ซี่โครงหมูย่าง, ยำผักบุ้งกรอบ, ตำข้าวโพด 

- อร่อยทุกอย่างเลย โดยเฉพาะซี่โครงหมูย่าง ที่นิ่มมาก มาพร้อมกับกระดูกอ่อนด้วย ชอบสุดๆเลยค่ะ  
- เกี๊ยวผักโขมอบชีส อันนี้ก็กรอบมาก ผักโขมก็ไม่ขมเหมือนชื่อนะคะ ดีมากๆ
- น้ำพริกไข่ปู อันนี้ได้กินคู่กับผักต่างๆ ก็ฟินไปค่ะ ไม่เผ็ดมาก แถมมีเนื้อปูให้ได้เคี้ยวด้วย
- ยำผักบุ้งกรอก ก็กรอบจริงๆ ค่ะ กินคู่กับน้ำยำก็แซ่บสุดๆ
- ตำข้าวโพด อันนี้ไม่เผ็ด และหวานข้าวโพดดีค่ะ

ต่อกันด้วยของหวาน อย่างบิงซูช็อกโกแล็ตค่ะ ซึ่งมีทั้งเกล็ดน้ำแข็งใสแบบละเอียด+ขนมปังกรอบ+ไอศกรีมช็อกโกแล็ต 1 ลูกเต็มๆ วิปครีมอย่างใหญ่ โรยด้วยอัลมอนด์ และผงโกโก้ เราสามารถราดน้ำช็อกโกแล็ตไปเพิ่มเติมได้ค่ะ

รสชาติของบิงซู ก็หวานกำลังดีค่ะ ไม่หวานมาก ฟินกับช็อกโกแล็ตสุดๆ และแปลกตรงที่มีขนมปังกรอบด้วย อันนี้ไม่เคยกินที่ไหนมาก่อนเลยค่ะ แต่ก็เข้ากันกับช็อกโกแล็ตอย่างดีเลยนะคะ 